২০১৬ সালে বেনেট বলেছিলেন, আমি নিজের হাতে অনেক আরবকে মেরেছি। এতে কোনো সমস্যা নেই। অস্ত্র সমর্পণ ব্যতিরেকে হামাসের সাথে আলোচনায় বসতে আমার সম্মতি নেই। ইসরাইলি সরাকেরে সদস্য হিসবে আমাদের দায়িত্ব আমাদের ক্ষতি করতে ইচ্ছুক হামাসের ক্ষমতা শেষ করে দেওয়া। আমরা হেজবুল্লাহর সাথে আলোচনা করেছিলাম। অথচ এখন তারা দেড় লাখ ক্ষেপণাস্ত্র নিয়ে বসে আছে, যা ব্যবহার করে ইসরাইলের যেকোনো স্থানে তারা আঘাত হানতে পারে। একই ঘটনা গাজার ক্ষেত্রে ঘটতে যেতে দেওয়া যায় না। হামলা না করার বিষয়ে একমত হলেও, ওই পরিস্থিতিকে হামাস রকেট সংগ্রহের কাজে লাগাবে। একদিন হঠাৎ ঘুম থেকে জেগে আমরা দেখব, তারাও টনকে টন ক্ষেপণাস্ত্রের মজুত করে ফেলেছে। ইসরাইলের ব্যবস্থাপনায় গাজাকে নিরস্ত্র করতে হবে এবং নিশ্চিত করতে হবে যেন হামাস রকেট তৈরির আর কোনো সুযোগ না পায়।